Cuneiform Tablet Athenaeum 47 119
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-li-a-ma ù la-qé-pu-um-ma a-na i-dí-IŠTAR qí-bí-ma i-na kur-ur-sí-na-tim ša É a-bi-kà e-lá 15 ma-na URUDU ša i-ší-im-sú mì-ma ú-lá ni-il₅-qé ta-ší-ma-tù ša KÙ.BABBAR ša en-nam-ì-lí kà-ni-ik-ma i-ba-ší ki-ma la i-sí-ú-ni-a-tí-ni nu-ša-ri-iq iš-ti en-nam-a-šùr-ma i-ba-ší É ar-ší-aḫ kà-lá-šu ni-iš-a-ma-kum 4 GÚ URUDU ni-iš-qúl lu še-am ni-dí-in lu kur-ur-sí-na-tum URUDU nu-pá-ḫe-er-ma 3 GÚ URUDU ni-iš-qúl 1 GÚ URUDU 1 ma-na-um 12 GÍN ni-il₅-qé-ma ni-iš-qúl URUDU la e-bi-iṭ KÙ.BABBAR 1 ma-na šé-bi-lam-ma URUDU ù né-ma-al-šu lu ni-iš-qúl 15 ma-na URUDU ù ṣí-ba-sú ša šu-ku-bi-im ni-il₅-qé šu-ma a-ḫu-ni a-ta ki-ma né-nu a-na ku-a-tim ni-ḫi-du dan-nu-tum i-na a-lim{ki} ta-ad-mì-iq-tí-ni šé-bi-lam ki-ma li-ba-kà li-iḫ-du-ú ù ni-a-ti li-bi-ni ḫa-dì